# Полутон

Опатрице клавиятуру. Обачице же постоя били и чарни типки (клавиши). У розмаку медзи двома билима типками находзи ше чарна типка, вона полутон медзи тоти два тони (типки). Напр. медзи тонами **C** и **D** (**До** и **Рe**) находзи ше (чарна типка) тон Cis або його енгармонски заменїк, тон Des.**Полутон** (ст. греч. *ἡμιτόνιον*, лат. s*emitonium* франц. *Demi ton*, анґл. *ton*, анґл. *semitone*, ит. *semitono*, нєм. *Halbton*) представя найменши розмак медзи двoма сушеднима тонами.

Окрем полутона, часто ше хаснує и вираз цали тон (серб. цео степен). Два полутони даваю цали тон.

У музики восточних народох (поготов у Индиї) и у музичних фолклорох велїх народох наиходзиме и на менши розмак од полутона (1/4 тона) медзи двома сушеднима тонами; то *микротони*, *микроинтервали*.

## Розпорядок цалих и полутонох у C-dur скали

Розпорядок цалих и полутонох у C-dur скали випатра так:

♦ цалитоново / цаликрочайово** (цаликрок)* рoзмаки находза ше медзи I-II, II-III, IV-V, V-VI, VI-VII ступньом, a

♦ полутoново / полукрочайово (полукрокови) розмаки находза ше медзи III-IV и VII-VIII ступньом.

C-dur скала, означени цали и полутони

| Илустрацийни приказ розмакох цалих и полутонох у C-dur скaли
 |
| --- |
| **Ступнї** | c - I
 | d - II
 | e - III
 | f - IV
 | g - V
 | a - VI
 | h - VII
 | c - VII
 |
| **Цали (1) и полутони (1/2)** |  | 1
 | 1
 | ½
 | 1
 | 1
 | 1
 | ½
 |

Означени цали (1) и полутони (1/2) на клавиятури.
Таки розпорядок цалих и полутонох находзи ше у диятонских скалох, односно у шицких дурских скалох зоз повисшовачками (♯) и знїжовачками (♭). Молски скали хторих єст три файти/типи, маю иншаки розпорядох цалих и полутонох медзи ступнями, самим тим розлично и звуча.

Полутон може буц;

* диятонскиполутон* кед природни розмак медзи сушеднима ступнями у скали (други тон з другим розличним меном од першого тона) напр.:  лєбо е-f, h-c, g - *♯f = g-*fis, g- ♭a = g-as итд.)
* хроматскиполутон* кед истоменни други тон повисшиме лєбо знїжиме *напр.:*  лєбо c -♯c *=* cis, g-♭g = ges, d- #d = d-dis итд.

## Полутон як интервал

Интервал, мала секунда-полутон, звучанє
Полутон (ст.греч.: *ἡμιτόνιον*, лат.: *semitonium*) мож дефиновац и як музични интервал єднаки половки цалого тона, односно два полутони творя цали тон. Полутон то найменши интервал у традицийней европскей музики. „Музично-теорийнo“ полутон, похопени як структурови елемент диятонских и хроматских скалох, нє може ше звесц на єдну математично-акустичну вредносц. Тото цо музичаре-теоретичаре у рижних епохох наволовали зоз словом „полутон“ то нє єдина вредносц, алє ґрупа розличних вредносцох-нумеричних вредносцох.

Проблем виучованя ,,велькосци'' полутона єден зоз найдискутованших теорийних трактатох о музики од антики по запровадзованє ровномирней темперованей системи (кед полутон страцел на значеню пре микротони).

## Литература

* Полутон Музыкальная энциклопедия. — М.: Советская энциклопедия, 1978. — Т. 4. — С 370. — 976 бок.
* A manual of harmony for use in music-schools and seminaries and for self-instruction, p. 165.Theodore Baker, trans. G. Schirmer.
* Haluska, Jan (2003). The Mathematical Theory of Tone Systems, p. xxiv. ISBN 0-8247-4714-3. Overtone semitone.

## Вонкашня вяза

* Полустепен дидактична писня, youtube.com
* Osnovna (C-dur) lestvica, stupanj i stepen u lestvici │Teorija muzike│5 youtube.com
* Šta je stepen i polustepen (1:55) Видео презентация (язик: сербски) youtube.com

## Референци